### Sagsfremstilling

Orientering fra udvalgsformanden:

* Arrild Ferieby, ny bestyrelse i grundejerforeningen

Orientering fra øvrige udvalgsmedlemmer:

* Bevoksningsvedligehold ved hhv. [adresse] samt [adresse].

Orientering fra forvaltningen:

* Der er afholdt indbudt licitation vedrørende kommunens spuns ved grødeopsamlingspladsen i Kanal 75 ved Lægan Pumpestation. Den nuværende spuns er udtjent og en fornyelse er nødvendig. Ordren tildeles lavestbydende. Udgiften afholdes af budgettet til driftsområdet Vandløb.

Tilbudssummerne:

|  |  |
| --- | --- |
| Bydende | Tilbudssum, kr. ekskl. moms |
| Arkil A/S | 1.155.000,00 |
| Allan Dahl Entreprenørfirma A/S | 1.053.656,00 |
| Munck Havne og Anlæg A/S | 1.358.265,00 |

* Fælles ansøgning om etablering af Kystvandråd
  Vadehavssamarbejdet og landbrugsorganisationer arbejder på en fælles ansøgning om oprettelse af et kystvandråd - der er frist for ansøgninger til Miljøstyrelsen d. 7. oktober 2022. Nedsættelse af kystvandråd i udvalgte kystvande er en del af udmøntningen af den politiske aftalen om grøn omstilling af dansk landbrug, ”Landbrugsaftalen” af 4. oktober 2021. Kystvandrådene består af et partnerskab med interesseorganisationer og -foreninger med lokal tilknytning til kystvandet. Kystvandrådene skal bidrage med lokal viden og klarlægge kystvandets væsentligste udfordringer samt udarbejde kvalificerede forslag til et indsatsprogram, der sikrer målopfyldelse i kystvandet jf. EU’s vandrammedirektiv.

* Nye muligheder for besparelser på gadebelysning.
  Forvaltningen har fået oplysning om nye muligheder for budgetbesparelser og arbejder på en investeringsmodel for en løsning, hvor samtlige lygtepæle reduceres i styrke på udvalgte tidspunkter.

### Direktøren for Teknik, Klima og Beskæftigelse indstiller,

at orienteringen tages til efterretning.

### Beslutning

Orienteringen taget til efterretning.

Jimmy Andreasen deltog ikke i mødet.